Accra Polytechnic

**Accra Technical University** (ATU) anɛ sakur kanɛ ka ba da mɛɛli bɛ yʋʋm tusir, kɔbiswai nɛ pisnaasi nɛ awai la ni, ye li an nuug tʋʋma sakuri bɛ Ghana. Ka ba pʋdi li ye Accra Technical Institute ka bas suor ye li pinil tʋʋma bɛ yʋʋm tusir, kɔbiswai nɛ pisnu nɛ ayɔpɔi la ni. Ka Parliament of Ghana tiakili lɛbis Polytechnic yʋʋm tusayi nɛ ayɔpɔi la ni.

Ba da tiaki li lɛbis university, ka li kilim Accra Technical University (ATU) yʋʋm tusayi nɛ piinɛ ayuobʋ ni. Sakur la bɛnɛ Accra, Ghana tɛnpʋʋg titaar la ni.

Accra Technical University gɔsid nɛ nuug tʋʋma nam zamisig. Sakur la zamisid paala bɛdigʋ anina, ka ba sieba an naasaasɔɔng zamisʋg, nuug tʋʋma zamisʋg, tɔlʋŋ zamisʋg, diema nɛ laad maalig zamisʋg.

## Pinilig
**Pinilig**

Accra Technical University da anɛ University kanɛ paan nuug tʋʋma yela li pinilig saŋa. Ba da maali li nɛ yʋʋm tusir, kɔbiswai nɛ pisnaasi nɛ awai la ni ka zuŋi li yʋʋm tusir, kɔbiswai nɛ pisnu nɛ ayɔpɔi ka pʋdi li Accra Technical Institute. Yʋʋm tusir, kɔbiswai nɛ pisyuobʋ nɛ atan ni, ba da pʋdi li yʋʋr ye Accra Polytechnic, sankan gomɛna zugraan kpɛɛm Dr. Kwame Nkrumah da tik nuug. Wada banɛ gɔsid Polytechnic sakurnam yela linɛ da pinil yʋʋm tusir, kɔbiswai nɛ piswai nɛ ayi saŋa (PNDC wada kɔbistan nɛ pisi nɛ yinne) da bas suor, yʋʋm tusir, kɔbiswai nɛ piswai nɛ atan nɛ yʋʋm tusir, kɔbiswai nɛ piswai nɛ anaasi zamisig yʋʋŋ la ka li da pinil tʋʋma. Ba ba dʋʋs Accra Technical University ka li lieb sakur titaar. Zamisig zinig nwa da bɛnɛ lʋgir kanɛ gɔsid sakur titada la nuusin, ye ba tisid kasɛta gbana.

Ban da pinil tʋʋma dɔlisid wada kanɛ buon PNDC wada kɔbistan nɛ pisi nɛ yinne la, sakur la da zamisid zamisbanɛ na nyaŋi sʋŋ Ghana banɛ bɔɔd nuug tʋʋma nam kɔnɔb-kɔnɔb. Yelsieba da bɛ kati waae ban da dʋʋs sakur la ka li kilim sakur titaar la, laan nɛ wala, Accra Technical University da muku kɛ ka ba zamisig nam la na nyaŋi mɔr sʋŋir bɛdigʋ zʋmaaŋ kaŋa nwa ni. Accra Technical University da pinili zamisid zamistitada bɛ fiitanam paalʋg, banɛ gɔsid naasaabʋgʋm paalʋg, ya mɛɛb paalʋg, wada paalʋg, kʋgʋs kpaab nɛ li maalig paalʋg, gbaŋ sɔbidib nɛ tuongaadig paalʋg, buudi pianad kɔnɔb-kɔnɔb paalʋg, ligidi kaanlig zamisig, daa diib zamisig, laad daab nɛ li kuosig paalʋg, Hotel ni diib kuosig nɛ tuongaadig paalʋg, fʋʋd yɛɛb nɛ li maalig zamisʋg, kaanlig zamisig, nɛ naasaasɔɔng vɛɛnsʋg zamisig.

**University ziesim**

Yʋʋm tusayi nɛ ayɔpɔi la ni ka ba da nɔk Polytechnic wada (wada kɔbisyɔpɔi nɛ pisnaasi nɛ anu) la pinil tʋʋma, li da die PNDC wada kɔbistan nɛ pisi nɛ yinne kanɛ da paas yʋʋm tusir, kɔbiswai nɛ piswai nɛ ayi wada pʋʋgin la nɔbir. Wada kan da tis sakurnam banɛ an Polytechnics paŋ nɛ nyali ye ba tis sakur biis la tuumma gbana banɛ buon Higher National Diplomas (HND), Diploma nɛ gbana sieba banɛ wʋsa paas ka Ghana yaanpiini lʋgir tisid la. Ka mɛ tis gbanbanɛ buon Degree, ka li dɔl sakur la kpɛɛmnam wada. Accra Technical University zamisid zamisa zinis piiga banɛ tisid Degree kasɛta gbaŋ, ka zinis piinɛ anu mɛ paan HND paala. Ba zamisid zamisa bama ka li pʋdig nɛ sakurnam zinis atan ni. Ban an zamisig lʋgir titaar la zug, Accra Technical University dɔlisid nɛ wada banɛ gɔsid University banɛ zamisid nuug tʋʋma yela, wada kanɛ da yi yʋʋm tusayi nɛ piinɛ ayuobʋ na (Wada kɔbisyɔpɔi nɛ pisnaasi nɛ anu).

## Zamisig zinig
Ba zamisig zinig la bɛ nɛ Barnes suor linɛ bɛ Accra sʋʋlim la

## zamisig
University la mɔr zamisa kɔnɔb-kɔnɔb anu.

**Faculty of Engineering**

·        Zinig kanɛ ka ba paan fiita tʋʋma

·        Zinig kanɛ ka ba paan naasaa bugum tʋʋma

·        Zinig  kanɛ ka ba paan laad maalig nɛ ba mɔrim sʋŋ yela (wan wʋʋ pala, birig nam nɛ kuom yela

**Faculty of Built Environment**

·        Accra Technical University Ghana- zing kanɛ gɔsid pʋʋgin vɛnlim nɛ kʋgʋ nɛ laasieba maalig

·        Zinig kanɛ gɔsid ya mɛɛb paalʋg

**Faculty of Applied Sciences**

·        Applied Mathematics and Statistics

·        Naasaasɔɔng zamisig Science Laboratory Technology

·        Computer zamisig

·        Tiim nɛ li tʋʋma zamisig

**Faculty of Applied Arts**

·        Diib dʋgʋb nɛ tuongaadig zamisig zinig

·        Fuud sɛɛnb nɛ laanyaalis maalig zinig

**Faculty of Business**

·        Ligidi nɛ li kanl

·        Tuongaadig nɛ kpɛŋ paalig

·        Laad kuosig nɛ daab suoya

·        Daadiib

**HND Paala**

Ban da tisi ba paŋ ye ba paal paal titada la, nuug tʋʋma paala la da kpɛlim bɛ, ka ba paan nuug tʋʋma yela bɛ paala bama ni:

·        Fiita zamisig

·        Naasaa bugum zamisig

·        Mɛɛb yela paalig

·        laad maalig nɛ ba mɔrim sʋŋ yela

·        Kʋgʋs maalig

·        Gbaŋsɔbid nɛ tuongaadig paalig

·        buudi pian'ad gbaŋsɔbid nɛ tuongaadig paalig

·        Ligidi kaanlig

·        Daadiib

·        Laad daab nɛ kuosig

·        Diib kuosig nɛ tuongaadig paalig

·        Fuud yɛɛb nɛ li maalig

·        kaanlig

·        Naasaasɔɔng vɛɛnsig paalig

·        Tiim nɛ li tʋʋma

## Gbanvɛɛnsa